《千秋阁四首为司马汪公赋阁在千秋里中 其一》
明代·胡应麟

伟阁嵯峨北斗前，千秋谁擅笔如椽。窗中玄草云霞入，座上青藜日月悬。

中令才华惭绿野，右丞名理让蓝田。惟应太史书成日，突兀龙门四海传。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。